**ORGANIZACIJA U SLUČAJU ZNAKOVA BOLESTI UČENIKA ILI DJELATNIKA I POSTUPANJE USTANOVE KOD POJAVE SIMPTOMA**

**SUMNJA NA COVID-19**

Znakovi koji upućuju na moguću zarazu COVID-19:

• povišena tjelesna temperatura (po pazuhom > 37,2)

• simptomi respiratorne bolesti - kašalj, poteškoće u disanju, grlobolja

• poremećaj osjeta njuha i okusa

• gastrointestinalne smetnje (proljev, povraćanje i bol u trbuhu, posebno kod manje djece).

**POSTUPANJE U SLUČAJU SUMNJE NA ZARAZU**

Kod pojave navedenih znakova bolesti učenik ili djelatnik ostaje kod kuće, javlja se najprije

telefonom izabranom liječniku obiteljske medicine koji odlučuje o testiranju prema liječničkoj indikaciji. O navedenom roditelj ili djelatnik telefonom obavještava ustanovu.

Ako se znakovi bolesti jave tijekom boravka u ustanovi, Škola će odmah pozvati roditelja te

učenika izolirati u prikladnoj prostoriji do dolaska roditelja. Oboljeli djelatnik odmah

napušta ustanovu.

Ravnatelj odmah javlja nadležnom epidemiologu/školskom liječniku:

• svako grupiranje osoba sa sumnjom na COVID-19 (dva i više djelatnika i/ili učenika sa sumnjom iz iste sobe/učionice/hodnika ) kao što se to radi i u slučaju drugih zaraznih bolesti koje se obavezno prijavljuju u Republici Hrvatskoj.

Kod pojedinačnog slučaja pojave simptoma koji mogu upućivati na zarazu COVID-19, odgojnoobrazovni razredni odjel u pravilu nastavlja dalje s odgojno-obrazovnim radom, dok se kod grupiranja osoba sa znakovima bolesti postupa sukladno mišljenju liječnika. Kada se kod učenika ili djelatnika utvrdi zaraza COVID-19, postupa se sukladno odluci nadležnog epidemiologa što, između ostalog, znači da se za sve osobe kod kojih se utvrdi da su bile u bliskom kontaktu sa zaraženom osobom u vrijeme kada je osoba mogla biti zarazna izriče mjera aktivnoga zdravstvenog nadzora u samoizolaciji.

**ORGANIZACIJA RADA U SLUČAJU ZNAKOVA BOLESTI UČENIKA ILI DJELATNIKA**

Nakon izoliranja učenika u zasebnoj prostoriji Ravnatelj će kontaktirati roditelja/staratelja, školskog liječnika ili Epidemiološki odjel HZJZ-a te Upravni odjel za odgoj i obrazovanje PGŽ-a, a razredni odjel nastaviti će s redovnom nastavom. U slučaju više istovremenih suspektnih slučajeva u istom razrednom odjelu prekida se nastava u razrednom odjelu te se svi učenici (i nastavnici koji su bili s njima u kontaktu) upućuju na samoizolaciju do pojašnjenja zdravstene situacije. Škola je odredila učionicu broj 5 na drugom katu kao prostor za izolaciju bolesnog učenika/ce i odgojno-obrazovnog radnika koji će biti s njim/njom do dolaska roditelja.

Kada se kod djeteta/učenika ili djelatnika utvrdi zaraza COVID-19, postupa se sukladno odluci nadležnog epidemiologa što, između ostalog, znači da se za sve osobe kod kojih se utvrdi da su bile u bliskom kontaktu sa zaraženom osobom u vrijeme kada je osoba mogla biti zarazna izriče mjera aktivnoga zdravstvenog nadzora u samoizolaciji.